Ir-Regolament tal-Kummissjoni (KEE) Nru 2287/2000
tat-13 ta' Ottubru 2000
li jemenda r-Regolament (KEE) Nru 3846/87 li jistabbilixxi nomeniklatura ta' prodotti agrikoli għal rifużjonijiet ta' l-esportazzjoni u r-Regolament (KE) Nru 174/1999 li jistabbilixxi regoli speċjali ddettaljati għall-applikazzjoni tar-Regolament tal-Kunsill (KEE) Nru 804/68 f'dak li jirrigwardja liċenzji ta' l-esportazzjoni u r-rifużjonijiet ta' l-esportazzjoni fil-każ tal-ħalib u l-prodotti tal-ħalib
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1255/1999 tas-17 ta' Mejju 1999 dwar l-organizzazzjoni komuni tas-swieq tal-ħalib u l-prodotti tal-ħalib [1], kif l-aħħar emendat bir-Regolament (KE) Nru 1670/2000 [2], u partikolarment l-Artikolu 31(14) tiegħu,
Billi:
(1) Ir-Regolament tal-Kummissjoni (KEE) Nru 3846/87 [3], kif l-aħħar emendat bir-Regolament (KE) Nru 1000/2000 [4] li jistabbilixxi, fuq il-bażi tan-Nomeniklatura Magħquda, nomenklatura ta' prodotti agrikoli għal rifużjonijiet ta' l-esportazzjoni.
(2) 2) In-nomenklatura ta' rifużjonijiet bħalissa tistabbilixxi biss il-minimu ta' kontenut ta' xaħam. In vista ta' l-adozzjoni mill-Kummissjoni Codex Alimentarius, fis-sessjoni tagħha tat-28 ta' Ġunju sat-3 ta' Lulju 1999, dwar il-kontenut minimu ta' proteina tal-ħalib għal ċerti prodotti tal-ħalib li jkunu ġeneralment rikonoxxuti u applikati fil-kummerċ internazzjonali, in-nomeniklatura għandha tkun emendata billi jkun inkluż l-istess kontenut minimu ta' proteina u kontenut massimu ta' ilma għall-prodotti kkonċernati.
(3) Fl-interess tas-simplifikazzjoni, dawk il-kodiċi li għandhom x'jaqsmu ma' prodotti li dwarhom ma hemmx aktar rifużjonijiet jew li dwarhom applikazzjonijiet għal liċenzja ma jkunux waslu aktar sa minn Lulju 1995 għandhom ikunu mħassra. B'żieda ma dan, ir-rifużjonijiet mogħtija għal trab tal-ħalib xkumat inkorporat f'ċertu għalf imħallat għandha tkun abolita (u l-kodiċi relevanti mħassra), ladarba dawk il-prodotti huma eliġibbli għall-għajnuna meta trab tal-ħalib xkumat ikun inkorporat.
(4) L-Anness II għar-Regolament tal-Kummissjoni (KEE) Nru 174/1999 [5], kif l-aħħar emendat bir-Regolament (KE) Nru 1961/2000 [6], jistabbilixxi l-gruppi ta' prodotti li dwarhom, skond ċerti kondizzjonijiet, rifużjonijiet huma mogħtija għal prodott differenti minn dak li għalih ir-rifużjonijiet kienu ġew stabbiliti bil-quddiem. Dak l-Anness għandu jkun aġġustat bi qbil mal-emendi ipproponuti.
(5) Il-miżuri li hemm provvediment dwarhom f'dan ir-Regolament huma bi qbil ma' l-opinjoni tal-Kumitat Amministrattiv għal Ħalib u l-Prodotti tal-Ħalib,
ADOTTAT DAN IR-REGOLAMENT:
Artikolu 1
Is-Settur 9 ta' l-Anness I tar-Regolament (KEE) Nru 3846/87 huwa emendat kif gej:
1. l-informazzjoni li għandha x'taqsam mal-kodiċi NM 0401 sa 0405 hija mibdula b'dik mogħtija fl-Anness I t'hawnhekk;
2. l-informazzjoni li għandha x'taqsam mal-kodiċi NM 2309 hija mħassra;
3. in-nota f'qiegħ il-pagna 8 hija mibdula b'dan li ġej:
"(8) Meta, għall-prodotti li jidħlu f'dan il-kodiċi, il-kontenut ta' proteina-tal-ħalib (kontenut ta' nitroġenu x 6,38) f'solidi ta' ħalib bla xaħam hu anqas minn 34 %, l-ebda rifużjonijiet ma jitħallsu. Meta, għall-prodotti ta' trab li jidħlu f'dan il-kodiċi, il-kontenut ta' l-ilma fil-piż tal-prodott huwa aktar minn 5 %, l-ebda rifużjonijiet ma jitħallsu."
4. In-noti f'qiegħ il-pagna 2 u 9 huma mħassra.
Artikolu 2
L-Anness II tar-Regolament (KE) Nru 174/1999 hu mibdul bl-Anness II ta' hawnhekk.
Artikolu 3
Dan ir-Regolament għandu jidħol fis-seħħ fis-seba' jum wara l-publikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jkun jorbot fl-intier tiegħu u direttament applikabbli fl-Istati Membri kollha.
Magħmul fi Brussel, 13 ta' Ottubru 2000.